Oradea

Omul din La Mancha
2016-09-14 20:00 - 23:00 (Europe/Bucharest) | Teatrul de Stat „Regina Maria”, Piața Regele Ferdinand I, nr. 4-6, Oradea, Bihor, 410021, România
Piesa de teatru Omul din La Mancha, puternică și idealistă, va fi pusă în scenă din nou în data de 14 septembrie 2016, începând cu 19:00, în Sala Mare a Teatrului Regina Maria.
Omul din La Mancha, bazat pe romanul epic din secolul al XVII-lea al lui Cervantes (Don Quijote), este un musical remarcabil, emoționant și tulburător totodată, fiind unul dintre primele spectacole care au pus în valoare o operă literară de o asemenea anvergură.
Producția originală scrisă de Dale Wasserman, pe muzica lui Mitch Leigh și versurile lui Joe Darion s-a jucat pe Broadway începând din 1965; a avut peste 2.300 de reprezentații și a câștigat cinci premii Tony, inclusiv premiul pentru Cel Mai Bun Musical. S-a reluat apoi, de-a lungul timpului, încă de patru ori pe Broadway, devenind una dintre cele mai longevive producții de acest gen.
Anul 2015 este unul important in istoria acestui musical, deoarece se împlinesc 50 de ani de la prima reprezentație a spectacolului. A fost adaptat și s-a jucat în țări precum Franța, Japonia, Spania, Germania, Chile, Rusia, Ungaria, etc., dar și în România – în producția Teatrului Național București (în anul 2001, în regia lui Ion Cojar) și la Teatrul Național „Marin Sorescu” din Craiova (în 2008, cu Tudor Gheorghe în rolul lui Don Quijote).
Cu toții vom deveni părtași la povestea bătrânului Alonso Quijana, care se crede cavaler rătăcitor, pe numele său Don Quijote de la Mancha, un om în căutarea unui vis de împlinit. În ciuda tuturor greutăților, Don Quijote și credinciosul său scutier, Sancho Panza, pornesc pe drumul ce-i va duce în căutarea cavalerismului, a adevărului și a purității într-o lume care pare dominată de disperare și păcat.
Distribuția:
Miguel de Cervantes/Don Quijote: Richard Balint
Sancho Panza: Alexandru Rusu
Aldonza/Dulcinea: Ioana Dragoș Gajdo
Hangiul: Daniel Vulcu
Părintele: Emil Sauciuc
Dr. Carrasco: Ciprian Ciuciu
Antonia: Alina Leonte
Bărbierul: Pavel Sîrghi
Pedro: Andrian Locovei
Anselmo: Andrei Sabău
Menajera: Corina Cernea
Jose: Alin Stanciu
Juan: Eugen Neag
Paco: Sorin Ionescu
Tenorio: George Dometi
Maria, soția hangiului: Mihaela Gherdan
Fermina, sclavă: Angela Tanko
Căpitanul Inchiziției: George Voinese
Femei din închisoare: Denisa Vlad, Anca Sigmirean, Georgia Căprărin, Anda Tămășanu, Adela Lazăr
Orchestra: Kása Tamás, Florian Chelu, Marius Bulzan, Ion Pîntea, Gáti Sándor, Martyin György, Szávuly Albert, Henrietta Varady, Eva Nagy, Ovidiu Iloc
Regia artistică: Korcsmáros György (Ungaria)
Decorul: Paul Salzberger (Israel)
Costumele: Amalia Judea
Coregrafia: Bakó Gábor (Ungaria)
Orchestrația: Ari Nagy Sándor
Conducerea muzicală: Ovidiu Iloc
Asistent regie: Meleg Vilmos
Traducerea și adaptarea: Ioana Ștef
Data premierei: 27 septembrie 2015
Durata: 2 ore 30 minute cu o pauză
Festivaluri:
Festivalul Internațional de Teatru Oradea, ediția a III-a – Teatrul Regina Maria, Oradea – septembrie 2015
Festivalul „Teatru pe Drumul Sării” – ediția a IV-a – Teatrul „Aureliu Manea”, Turda, octombrie 2015
Festivalul Internațional de Teatru Clasic Arad, ediția a XXI-a – Teatrul Clasic „Ioan Slavici” Arad – noiembrie 2015
Pentru bilete și rezervări, vă invităm să sunați la Agenția Teatrului (0259 440 742), între orele 10-19 de luni până vineri, iar în weekend între orele 10-13, sau să cumpărați online, pe www.biletmaster.ro.
Informații preluate de AICI.
